Xayra tessikkid akk deg wayen s-d-yezzin. Allen-is mlalent-d tizemrin, tineqlin, iqwiren tura ulac-iten, tizeɣwin ɣlint seld mi tent-ǧǧan rnu ɣur-s tegnawt dixessren, uɣalent d inestimen. Qqimen-d siwa iẓṛa. Akal n yiɣerban uɣalen akk d aɣebbar...Xayra tesla i lḥess n lǧeṛṛat deffr-s. D anwi akka? Lmulud neɣ Idir? D nutni kan, arraw n gma-s ttasen-d tikwal,rezzun-d ɣur-s,mi ara d-ɛeddin seg tama-agi. Tezid settawil, s wayen akk s-tefka tezmert. Terfed timmi—is. Aqcic sdat-s mačči d